༄༅། །གཡུང་དྲུང་རྣམ་པར་བཀོད་པའི་གནས་མཆོག་ཆེན་པོའི་
མདོ་བྱང་གསལ་བྱེད་སྙིང་པོར་བསྡུས་པ་བཞུགས་སོ། །
བསྟན་གཉིས་གཡུང་དྲུང་གླིང་པ།
༄༅། །རྒྱལ་བ་སྐུ་གསུམ་བདེ་བ་ཆེའི། །རང་བཞིན་འཆི་མེད་ཡབ་ཡུམ་
སྲས། །རིག་འཛིན་བླ་མར་སྣང་བ་ལ། །གུས་པས་འདུད་དོ་བྱིན་རླབས་སྩོལ། །དེའང་
ཤོད་ཆེན་བཞིའམ་བཅོ་བརྒྱད་དུ་གྲགས་པའི་བྱེ་བྲག ཆོས་རྒྱལ་སྡེ་དགེའི་མངའ་རིས་
ཀྱི་ཤར་ཕྱོགས་སྨན་ཤོད་དམ་སྨད་ཤོད་དང་འབྲེལ་བའི་གཏེར་ལུང་སྟོད་སྨད་བར་
གསུམ་ལ་གནས་ཆེན་ཁྱད་པར་འཕགས་པ་གསུམ་དུ་བཞུགས་པའི་ནང་ནས་སྟོད་
ཕྱོགས་ལྷ་གཉན་ཆེན་པོ་གཙང་དཀར་དང་ཉེ་བའི་ལུང་པ་འདིར་སྔོན་གཡུང་དྲུང་
བོན་གྱི་གྲུབ་ཐོབ་ཆེན་པོ་དུ་མ་བྱོན། ཁྱད་པར་འགྲོ་མགོན་ཤར་བ་རྣལ་འབྱོར། ཁྱུང་
པོ་བླ་ཆུང་བློ་གྲོས་རྒྱལ་མཚན། བུ་འབོར་བ་ཏོག་གི་རྒྱལ་མཚན་སོགས་ཡོངས་སུ་
གྲགས་ཤིང་ཕྲིན་ལས་ཀྱི་ཕྱག་རྗེས་ཆེ་བ་རྣམས་ཀྱི་བཞུགས་གནས་སུ་གྱུར་ཅིང་། དེ་
དག་ལས་ཀྱང་སྐུ་ལུས་བྱ་རྒྱལ་ཁུ་བྱུག་ཏུ་སྤྲུལ་ནས་སངས་རྒྱས་ཀྱི་ཞིང་དུ་དངོས་སུ་
ཕེབས་ནུས་པའི་མཁས་གྲུབ་ཏོག་གི་རྒྱལ་མཚན་གྱིས་ཏ་ཟིག་འོལ་མོ་ལུང་རིང་དང་
གནས་འདི་ཐ་དད་མེད་ཅིང་དེའི་བཀོད་པ་ཐམས་ཅད་ཚང་བར་གསུངས་པའི་ཚུལ་
རྒན་པོ་རྣམས་ལ་ངག་རྒྱུན་དུ་གྲགས་ཀྱང་ཐ་མལ་པ་རྣམས་ཀྱི་སྣང་ངོར་མཚན་ཉིད་
297

B
བོན་དང་ཞང་ཞུང་ཤེས་རིག་དཔེ་ཚོགས།
གསལ་བོར་གཏན་ལ་དབབ་པ་མེད་ལ། དུས་ཕྱིས་རབ་ཚེས་མེ་མོ་ཡོས་ལོར་རིག་
འཛིན་གཏེར་སྟོན་ཐམས་ཅད་ཀྱི་འཁོར་ལོས་སྒྱུར་བ་ཆེན་པོ་པདྨ་འོད་གསལ་མདོ་
སྔགས་གླིང་པ་དང་། མཆོག་གྱུར་བདེ་ཆེན་ཞིག་པོ་གླིང་པ་ཡབ་སྲས་ཟུང་གིས་འགྲོ་
དོན་དུས་ལ་བབས་པར་གཟིགས་ནས་ཀློང་གསལ་སྤྲུལ་པའི་བརྡ་རིས་ལས་གནས་
ཡིག་མདོ་བྱང་གཏན་ལ་ཕབ། རྣམ་མཁྱེན་སྟོན་པའི་ཞུ་འཁོར་གཡུང་དྲུང་སེམས་
དཔའ་ཆེན་པོ་འ་ཞ་གསང་བ་མདོ་སྡུད་ཀྱི་རྣམ་འཕྲུལ་དུ་ལུང་བསྟན་པ་འགྲོ་མགོན་
ལྕང་ལུང་པའི་མཆོག་སྤྲུལ་མཁྱེན་བརྩེ་ནུས་པའི་བདག་ཉིད་གཡུང་དྲུང་བསྟན་
པའི་རྒྱལ་མཚན་ལ་གཉེར་དུ་གཏད་པ་ལྟར་གནས་ཞལ་གསར་དུ་སྣང་བར་མཛད་
ཅིང་། ཚེ་གཡང་བོན་གསུམ་གྱི་སྒྲུབ་པ་ཆེན་པོས་རྒྱལ་ཁམས་བསྟན་འགྲོ་ཐམས་
ཅད་འཕྲལ་ཡུན་དགེ་ལེགས་ཀྱི་དཔལ་ལ་སྦྱར་བར་མཛད་ནས་ཡོངས་སུ་གྲགས་པའི་
གནས་མཆོག་བུ་ལའི་མཆོད་རྟེན་དགུ་བརྩེགས་སུ་གྲགས་པ་གཡུང་དྲུང་རྣམ་པར་
བཀོད་པ་འདི་ཉིད་ངོ་བོ་བྱུང་ཚུལ་དང་། རྣམ་པའི་བཀོད་པ། སྐོར་བ་བགྲོད་ཚད་
བཅས་གསུམ་ལས།
དང་པོ་ངོ་བོ་བྱུང་ཚུལ་ནི། སྤྱིར་སངས་རྒྱས་རྣམས་ཐབས་ལ་མཁས་ཤིང་ཐུགས་
རྗེ་ཆེ་བས་འགྲོ་བ་འདུལ་བའི་ཐབས་མཐའ་ཡས་ཤིང་བསམ་གྱིས་མི་ཁྱབ་པར་སྟོན་
པ་དངོས་དང་བརྒྱུད་ནས་ཕན་པར་འགྱུར་རོ་ཅོག་སངས་རྒྱས་ཀྱི་ཕྲིན་ལས་ཁོ་ན་ཡིན
ཞིང་། ཁྱད་པར་སྐུ་གཟུགས་དང་གསུང་རབ་དང་སྐུ་གདུང་རིང་བསྲེལ་ཏེ་བདེ་བར་
གཤེགས་པའི་སྐུ་གསུང་ཐུགས་ཀྱི་ཞལ་སྐྱིན་གྱི་བསྟན་པ་རྣམ་གསུམ་རྗེས་སུ་བཞག་པ་
ལའང་གདོད་ནས་གྲུབ་པའི་རང་བྱུང་དང་། རྣམ་པར་བརྟགས་པའི་བཅོས་མ་གཉིས་
ལས། རང་བྱུང་ནི་སངས་རྒྱས་རྣམས་ཀྱི་ཐུགས་བསྐྱེད་སྨོན་ལམ་དང་གདུལ་བྱའི་
ལས་དང་སྐལ་བ་འཛོམས་པའི་རྟེན་འབྲེལ་ཟབ་མོའི་མཐུ་ལས། ས་རྡོ་རི་བྲག་རྣམས་
298

བོན་གྱི་གནས་ཡིག་ཕྱོགས་བསྒྲིགས།
འབྲེལ་ཚད་དོན་ལྡན་གྱི་གནས་ཆེན་རྩ་གསུམ་རྒྱལ་བ་རབ་འབྱམས་བཞུགས་པའི་
ཕོ་བྲང་ཆེན་པོར་གྱུར་པའི་རྟགས་སུ་སྐྱེ་བོ་ཕལ་བ་བོའི་སྣང་ངོར་ཡང་། སྐུ་གཟུགས་
ཡིག་འབྲུ་ཕྱག་མཚན་མཆོད་རྟེན་ལ་སོགས་པ་རྣམ་པར་གསལ་བ་དུ་མ་རང་བྱོན་
དུ་གསལ་ཞིང་། གྲུབ་པའི་རིག་འཛིན་རྣམས་ཀྱིས་བྱིན་གྱིས་རླབས་པའི་རྟགས་སུ་
གཏེར་རྒྱ་དང་ཕྱག་ཞབས་ཀྱི་རྗེས་སོགས་ངེས་པའི་བཀའ་རྟགས་རྣམས་ཀྱིས་དཔང་
པོ་བྱས་པ་དང་། དད་ཅིང་མོས་པས་ཕྱག་བསྐོར་བྱས་ན་ནད་གདོན་རྐྱེན་ངན་ཞི་བ་
ལ་སྨན་དཔྱད་རིམ་གྲོ་གང་ལས་ཀྱང་ལྷག་པ་མངོན་སུམ་ཚད་མས་གྲུབ་པས་ན། རྣམ་
པ་སྐྱེ་བོ་ཕལ་བའི་མིག་སྔར་མཛེས་པ་དང་། བཞེངས་པ་པོས་ཚོགས་རྫོགས་པའི་
ཆ་ནས་བཅོས་མའི་རྟེན་རྣམས་ལེགས་ཀྱང་། ངོ་བོ་བྱིན་རླབས་ཀྱི་གཟི་བྱིན་ཁྱད་
པར་འཕགས་པ་དང་། འགྲོ་དོན་ནམ་ཡང་རྒྱུན་ཆད་དང་ཕྱོགས་རིས་མེད་པའི་ཆ་
ནས་རང་བྱུང་གི་གནས་རྟེན་རྣམས་ཁྱད་པར་དུ་འཕགས་ཏེ། རང་བྱུང་གི་ནོར་བུ་
དང་། བཅོས་མའི་རིན་པོ་ཆེ་གཉིས་ཀྱི་ཁྱད་པར་གྱི་དཔེས་མཚོན་ནོ། །
དེ་ལ་སྐབས་སུ་བབས་པའི་གནས་མཆོག་འདིའི་དབང་དུ་བྱས་ན། སྤྱིར་
གོང་མའི་གསུང་རྒྱུན་ལྟར་ན། ། སངས་རྒྱས་ཀྱི་ཞིང་ཁམས་ཏ་ཟིག་འོལ་མོ་ལུང་
རིང་ངམ་བྱང་ཕྱོགས་ཤམྦྷ་ལའི་བཀོད་པ་གཉིས་པ་ཡིན་ཏེ། དབུས་ཀྱི་མཆོད་རྟེན་
དགུ་བརྩེགས་ནི་རི་གཡུང་དྲུང་དགུ་བརྩེགས། གཡོན་གྱི་བྲག་དཀར་རྒྱབ་བསྣོལ་
ནི་གསང་བྲག་སེངྒེ་རྒྱབ་བསྣོལ་ཏེ་མཚན་ལྡན་འ་ཞའི་གསང་ཕུག་དང་བཅས་
པ། མཆོད་རྟེན་མཐའ་སྐོར་གྱི་བྲག་རི་མཆོད་རྟེན་གྱི་དབྱིབས་ཅན་རྣམས་ནི་གླིང་
ཆེན་བརྒྱད་སོགས། འཛུམ་གཙང་དཀར་ནི་དབལ་སོ་གངས་ཀྱི་རྭ་བ། མདུན་
ཕྱོགས་ཀྱི་རི་ནི་མཚལ་རི་ལྷའི་མདུན་ས་སོགས་ཚང་བར་བཞུགས་པར་གསུངས་
པའང་འདྲ་མཚུངས་ཀྱི་སྦྱོར་བ་དང་ཆེ་བརྗོད་ཙམ་མ་ཡིན་པར་དག་པའི་གཟིགས་
299

བོན་དང་ཞང་ཞུང་ཤེས་རིག་དཔེ་ཚོགས།
ངོར་དེ་ལྟར་དངོས་སུ་བཞུགས་པ་ཡིན་ལ། བྱེ་བྲག་མདོ་བྱང་མཐོང་གྲོལ་ཆེན་མོའི་
དགོངས་པ་ལྟར་ན། འོལ་མོ་གླིང་ཆེན་གྱི་བྱེ་བྲག གཤེན་གྱི་སྟོན་པ་རྣམ་གསུམ་རྗེས་
སུ་བཞུགས་པའི་གནས། གསས་ཁང་དཀར་ནག་བཀྲ་གསལ་དེ་ཉིད་ས་ལ་གནས་
པའི་རིག་འཛིན་སེམས་དཔའ་རྣམས་ཀྱིས་ལྷ་རི་གྱང་མ་གྱང་ཐོ་ཞེས་ཀོང་པོ་བོན་རིའི་
ཤར་ཕྱོགས། མདོ་ཁམས་ཟལ་མོ་སྒང་གི་སའི་ཐིག་ལེར་སེམས་ཅན་གྱི་དོན་དུ་སྤྱན་
དྲངས་པས་འགྲོ་བ་འདུལ་བའི་རྟེན་མཆོག་ཁྱད་པར་དུ་འཕགས་པ་ཀུན་གྱི་མཐོང་
སྣང་དུའང་རི་བྲག་ཐམས་ཅད་མཆོད་རྟེན་གྱི་རྣམ་པར་གྲུབ་པ་སྟེ། ཉེ་རིང་གང་ནས་
མཇལ་ཡང་མཐོང་གྲོལ། ཆེ་བའི་ཡོན་ཏན་རྣ་བས་ཐོས་པས་ཐོས་གྲོལ། དད་ཅིང་
ཡིད་ལ་བྱས་པས་དྲན་གྲོལ། བསྐོར་ཕྱག་མཆོད་པས་འབྲེལ་བས་རེག་གྲོལ། ས་ཆུ་རྩི་
བཅུད་ཁོང་སོང་བས་མྱོང་གྲོལ། འབྲེལ་བ་ཆེ་ཆུང་གང་ཐོགས་འཚིངས་པས་འབྲེལ
གྲོལ་ཏེ་གྲོལ་བ་དྲུག་དང་ལྡན་པའོ། །
གཉིས་པ་གནས་ཆེན་འདི་ལ་འཇུག་པའི་སྒོ་བཞི་ནི། ཕྱོགས་བཞིའི་ལུང་ཆེན་
བཞི་པོ་གང་ནས་ཕྱག་སྐོར་སོགས་ཀྱི་འགོ་བརྩམ་ཀྱང་འདྲ་བའི་དོན་ཡིན་ལ། གནས་
ཀྱི་གཙོ་བོའང་གཡུང་དྲུང་རྣམ་བཀོད་དང་། དེ་བཞིན་དུ་འཁོར་ལོ་རལ་གྲི་པདྨ་
རིན་པོ་ཆེ་རྣམ་པར་བཀོད་པ་ལྔ་མདུན་རྒྱབ་ཀྱི་ཚུལ་དུ་བཞུགས་ཤིང་། དེ་ལྔ་ནི་བདེ་
གཤེགས་རིགས་ལྔའི་ཕོ་བྲང་ཡིན་པས་རིགས་ལྔ་ཞི་ཁྲོའི་ལྷ་ཚོགས་རྟེན་དང་བརྟེན་
པར་བཅས་པ་འོད་སྐུ་ཚོམ་བུ་ཤིགས་སེ་བཞུགས། ནང་དུ་སྦས་པའི་ཕོ་བྲང་ཞེས་སྐྱེ་
བོ་གཉུག་མར་གནས་པས་རྟག་ཏུ་བགྲོད་པར་བྱ་བ་མ་ཡིན་ཅིང་རྒྱུས་མེད་ཀྱི་མིས་
ཡོད་པ་མི་མཐོང་བས་སྦས་པ། ཤར་ཕྱོགས་དབུ་རྩེ་དང་ཉེ་བར་ལུང་ཆེན་ཉམས་
དགའ་བས་མཚོན། ཕྱོགས་མཚམས་ཀྱི་ལུང་པ་རྣམས་དང་འབྲེལ་བའི་བྲག་གི་ངོས་
ལ། རྣམ་རྒྱལ་རྩ་བའི་ལྷ་བརྒྱད་དང་དཔལ་མགོན་བརྒྱ་རྩའི་འཁོར་དང་བཅས་པ་
300

བོན་གྱི་གནས་ཡིག་ཕྱོགས་བསྒྲིགས།
བཞུགས། ལུང་ཆེན་བཅུ་དྲུག་ནི་ཕྱི་རོལ་གནས་དང་ཉེ་བའི་ལུང་པ་རྣམས་ཡིན་
ལ། དེ་དག་ཏུ་ཕ་བོང་བཅུ་དྲུག་ལ་འཆི་མེད་ཚེ་ལྷ་བཅུ་དྲུག་བཞུགས་པ་དང་། དེ་
དག་ལས་འབབ་ཆུ་རྣམས་གཡས་གཡོན་དུ་འཁྱིལ་ཞིང་གྱ་གྱུར་སོང་བ་ནི་གཡུང་དྲུང་
འཁྱིལ་བ་ལྟ་བུའི་འཆི་མེད་ཚེ་ཆུ་ཡིན་པ་དང་། རིན་ཆེན་སྤུངས་པ་ལྟ་བུའི་བྲག་ནི་
གནས་གཙོའི་ཤར་ངོས་སུ་ཡོད་ཅིང་དེས་མཚོན་བྲག་རི་བཅུ་དྲུག་གནས་ཀྱི་བར་
སྐོར་སོགས་སུ་འཁོར་བར་ཡོད་པ་ལ་དགྲ་བཅོམ་སེམས་དཔའ་བཅུ་དྲུག་དྲང་སྲོང་དུ་
མའི་འཁོར་དང་བཅས་པ་བཞུགས། གནས་གཙོའི་རྒྱབ་ཕྱོགས་ཀྱི་གཡུ་མཚོ་ཀུན་
གྱིས་མཐོང་བ་ནི་སྲིད་རྒྱལ་སྐུ་ལྔའི་གཙོ་མོ་ཡེ་ཤེས་དབལ་མོའི་བླ་མཚོ། ཤར་ཕྱོགས་
སྦས་ལུང་གི་ཆུ་འགོའི་ཕུག་ཏུ་གབ་མཚོ་ཡོད་པ་མངོན་དུ་གསལ་བས་མཚོན། ཕྱོགས་
བཞིའི་གབ་མཚོ་རྣམས་ནི་སྲིད་རྒྱལ་རིགས་བཞིའི་བླ་མཚོ་ཡིན། མདུན་ཕྱོགས་བྲག་
དམར་ནི་བསྟན་སྲུང་བྲག་བཙན་དམར་པོ་འཁོར་དང་བཅས་པའི་ཕོ་བྲང་ཡིན་ནོ། །
གནས་འདིའི་བྲག་རི་ཐམས་ཅད་མཆོད་རྟེན་གྱི་དབྱིབས་དང་། དེ་ལའང་
སྐུ་གཟུགས་དང་མཆོད་རྟེན་དུ་མས་སྤྲས་པའི་རྣམ་པར་ཤིན་ཏུ་གསལ་ལ། གཙོ་
བོའི་དབུ་རྩེར་ཀུན་ཏུ་བཟང་པོ་མཉམ་བཞག་གི་ཕྱག་རྒྱ་ཅན། བང་རིམ་རྣམས་ལ་
སངས་རྒྱས་དང་སེམས་དཔའ་ཞི་ཁྲོའི་ལྷ་ཚོགས་ཀྱི་འབུར་དོད་ཀྱི་རྣམ་པར་གསལ་བ་
དང་། དབུ་རྩེར་གཤེན་གསང་བ་འདུས་པའི་སྒྲུབ་ཕུག དབུ་རྩེའི་རྩ་བར་རིག་འཛིན་
སྟོང་རྒྱུང་མཐུ་ཆེན་སོགས་བོན་ཆེན་མཁས་པ་མི་བཞིའི་ཚོགས་ཁང་ལ་བཀའ་རྟགས་
ཀྱི་ཡིག་འབྲུས་སྨྲས་པ། གཡས་ངོས་སུ་ལྷ་ཀླུ་མིའི་གཤེན་པོ་གསུམ་གྱི་སྒྲུབ་ཕུག་སོ་
སོའི་མཚན་མས་བརྒྱན་པ། གཡོན་གྱི་འདབས་ངོས་སུ་རིག་འཛིན་ཟ་རིང་མེ་འབར་
གྱི་སྒྲུབ་ཕུག་ལ་ཡིག་འབྲུ་དང་ཞབས་རྗེས་བཅས་པ་སོགས་དུ་མ་ཡོད་ཅིང་། མཆོད་
རྟེན་སུམ་མདོའི་གཡས་ཕྱོགས་ཀྱི་མདུན་རི་སྟག་ཆེན་འགྱིང་བ་ལྟ་བུ་ཁྲོ་རྒྱལ་སྟག་
301

བོན་དང་ཞང་ཞུང་ཤེས་རིག་དཔེ་ཚོགས།
ལྷ་མེ་འབར་གྱི་བཞུགས་གནས། དེའི་གསང་ཕུག་བསྭོ་ཡིག་རང་བྱོན་དང་བཅས་པ་
ནི་དབལ་གྱི་བྲག་ཕུག་རོང་ཆེན་དང་ཐ་དད་མེད་ལ་དྲག་པོའི་ཕྲིན་ལས་ཐོགས་མེད་
དུ་གྲུབ་པའི་གནས། གཡོན་ཕྱོགས་མཐའ་དམར་མོ་མེ་རི་མཆེད་པ་འདྲ་བ་ལ་དབལ་
གསས་རྔམ་པའི་བཞུགས་གནས། མཐུ་ཆེན་མི་དགུའི་བྱིན་གྱིས་བརླབས་པའི་ཕུག་
པ་དབལ་བཤོས་ཀྱི་བཀའ་རྟགས་བཅས་བཞུགས་པ་དབང་གི་ཕྲིན་ལས་སྒྲུབ་པའི
གནས། དེ་རྒྱབ་མཐའ་ཁྲམ་བྲག་སེངྒེ་རྒྱབ་བསྣོལ་ལ་འ་ཞ་གསང་བ་མདོ་སྡུད་ཀྱི་
གསང་ཕུག་དང་ཨ་ཡིག་གཡུང་དྲུང་སོགས་ཀྱི་བཀའ་རྟགས། ལོག་གི་སྤང་ཐང་མན་
དྲལ་ལྟ་བུ་སེམས་དཔའ་རིག་འཛིན་རྣམས་དགོངས་ཉམས་བསྡུར་བའི་གནས། དེ་
རྒྱབ་བྲག་དཀར་གུར་ཕུབ་པ་ལྟ་བུ་སྙ་ཆེན་ལི་ཤུ་སྟག་རིང་དང་མཁའ་འགྲོ་ཅོ་ཟ་བོན་
ཉི་ཤུའི་སྒྲུབ་གནས། སྤེ་ལུ་གུ་སྙིང་ཞེས་བྲག་དཀར་རིན་ཆེན་འབར་བ་ལྟ་བུ་ནོར་
མོའི་སྒྲུབ་ཕུག་བཀའ་རྟགས་དང་བཅས་པ། གཡས་གཡོན་དུ་བོན་ཆེན་མཁས་པ་
ལྷ་འདོད་པ་དགུ་འགྱུར་གྱི་བཞུགས་གནས་སེམས་དཔའ་རྗེ་དབོན་སྟོང་གསུམ་གྱི་
སྒྲུབ་ཕུག་བདུད་རྩིའི་རྒྱུན་དང་ནོར་བུའི་བཀའ་རྟགས་ཅན་རྒྱས་པའི་ཕྲིན་ལས་སྒྲུབ་
པའི་གནས། སྣ་བྲག་དཀར་ཞེས་སྤྲིན་དཀར་ལྡིང་བ་ལྟ་བུའི་བྲག་རི་ལ་དྲན་པ་ཡབ་
སྲས་བཞུགས་པའི་གནས་རང་བྱུང་གི་གསང་ཕུག་རིག་འཛིན་མཁའ་འགྲོའི་ཚོགས་
ཁང་སྐུ་གསུང་ཐུགས་ཀྱི་བཀའ་རྟགས་དང་བཅས་པ་མཆོག་གི་དངོས་གྲུབ་སྒྲུབ་པའི་
གནས། འཛུམ་གཙང་དཀར་གྱི་གངས་རི་འབྲས་དཀར་སྤུངས་པ་ལྟ་བུ་ལ་ཀུན་བཟང་
སྨན་རྒྱལ་གྱི་ལྷ་ཚོགས་བཞུགས་ཤིང་། འཛུམ་ཁོག་སོགས་སུ་བན་བོན་རིག་འཛིན་
མང་པོའི་སྒྲུབ་ཕུག་དང་བཀའ་རྟགས་ཕྱག་ཞབས་ཀྱི་རྗེས་གསལ་བ་ཞི་བའི་ཕྲིན་ལས་
གཙོ་བོ་སྒྲུབ་པའི་གནས། དེ་དང་ཉེ་བར་གནས་ནང་དུ་གྲགས་པར་དུར་ཁྲོད་རྔམ་
ཆེན་སྒྲ་སྒྲོག་མཁའ་འགྲོ་དངོས་སུ་འདུ་བའི་གནས་སུ་གྲུབ་ཆེན་ཏོག་གི་རྒྱལ་མཚན་
302

བོན་གྱི་གནས་ཡིག་ཕྱོགས་བསྒྲིགས།
གྱི་སྐུ་གདུང་བྱིན་རླབས་ཅན་བཞུགས་པ་སོགས་བཞུགས་ཚུལ་དཀར་ཆག་རགས་
བསྡུས་ཙམ་བཀོད་པ་ཡིན་ལ། རྒྱས་པ་གང་ཟག་སོ་སོའི་དག་པའི་སྣང་བས་ ་གཟིགས་
ཚུལ་སོགས་བསམ་གྱིས་མི་ཁྱབ་པར་ཤེས་པར་བྱའོ། །
འདིར་མདོ་བྱང་རྩ་བའི་དགོངས་པ་ལྟར་བོན་གནས་གཙོ་བོར་སྨོས་པ་ཡིན་
ལ། དོན་དུ་སངས་རྒྱས་ཀྱི་ཐུགས་རྗེ་ལ་ཕྱོགས་རིས་མེད་ཅིང་རྒྱལ་བ་ཐམས་ཅད་ཡེ་
ཤེས་ཀྱི་ཀློང་དུ་གཅིག་པས་གཉིས་སུ་མེད་པར་གསུངས་པ་ལྟར། བན་དེ་རྣམས་ལ་
བན་གནས་ཀྱི་མཆོག་ཡིན་ཏེ་དབུས་ཀྱི་མཆོད་རྟེན་ལྔ་རྒྱལ་བ་རིགས་ལྔ་ཞི་ཁྲོ་དམ་
པ་རིགས་བརྒྱ་དང་བཅས་པའི་ཕོ་བྲང་ལུང་ཆེན་བརྒྱད་ལ་ཉེ་སྲས་བརྒྱད། ལུང་ཆེན་
བཅུ་དྲུག་གི་ཕ་ཝོང་ལ་ཚེ་ལྷ་ཡབ་ཡུམ། བྲག་རི་བཅུ་དྲུག་ལ་གནས་བརྟན་བཅུ་
དྲུག སྦས་མངོན་གྱི་མཚོ་ལྔ་རྟག་པའི་རྒྱལ་མོ་ལྔའི་བླ་མཚོ། བྲག་རི་སྟག་ཆེན་འགྱིང་
འདྲ་གུ་རུ་དྲག་པོའི་གནས། མེ་རི་མཆེད་འདྲ་འཇམ་དཔལ་གཤིན་རྗེ་དང་རྟ་མགྲིན་
གནས། རིན་ཆེན་འབར་བ་ལྟ་བུ་རྣམ་སྲས་ཕོ་བྲང་། སྤྲིན་དཀར་ལྡིང་འདྲ་གུ་རུ་རིན་
པོ་ཆེའི་རྗེ་འབངས་དང་བཅས་པའི་གནས། འབྲས་དཀར་སྤུངས་པ་ལྟ་བུ་བཅོམ་ལྡན་
སངས་རྒྱས་སྨན་བླའི་གནས་སོགས་ཡིན་ལ། བན་བོན་གཞི་མཐུན་པའི་གནས་སྲིད་
དམ་སྙམ་ན། བླ་མ་ཨོ་རྒྱན་རིན་པོ་ཆེ་དང་བླ་ཆེན་དྲན་པ་ནམ་མཁའ། ལོ་ཙཱ་བ་བེེ་
རོ་ཙ་ན། གཏེར་སྟོན་རྡོ་རྗེ་གླིང་པ་དང་རྒོད་ལྡེམ་ཅན་སོགས་གང་ཟག་བན་བོན་གཞི་
མཐུན་ཅན་ཚད་ལྡན་བཞུགས་པ་བཞིན་དུ་གནས་ལའང་བན་བོན་གཞི་མཐུན་ངེས་
པར་ཡོད་པ་ཡིན་ཏེ་རྒྱུ་མཚན་གོང་སྨོས་རྣམས་དང་། གང་ཟག་གིས་གནས་བྱིན་གྱིས་
བརླབས་པའང་མང་བས་ཕྱིར་རོ། །
གསུམ་པ་སྐོར་པ་བགྲོད་ཚུལ་ལ། རྩེ་སྐོར་བར་སྐོར་མཐའ་སྐོར་གསུམ་ལས། རྩེ་
སྐོར་ནི་མཆོད་རྟེན་ཆེན་མོ་དངོས་ཀྱི་བང་རིམ་ནས་བསྐོར་བ་དང་། བར་སྐོར་
303

བོན་དང་ཞང་ཞུང་ཤེས་རིག་དཔེ་ཚོགས།
ནི་མཆོད་རྟེན་སུམ་མདོ་ནས་བུ་ལ་དང་ཕར་ནང་ཆོས་ཁྲི་བརྒྱུད། དམར་ཧོར་ལ་
ནས་བབས་ཏེ་སུམ་མདོ་བསྡང་། མཐའ་སྐོར་ནི་རྔ་མོང་སྣའི་སྲིབ་ལྕགས་ཐར་ནང་
བརྒྱུད། སྣ་བྲག་དཀར་རྒྱབ་ནས་སྤེ་ལུང་དང་ཛིད་ན་ལ་བརྒལ། ཐབ་སྔོན་སུམ་མདོ་
ནས་གཞུ་གྱེན་དེད། འཛུམ་མཚོ་ནས་འཛུམ་ལ་བརྒལ་ཆུ་གཡུང་དྲུང་གཡས་འཁྱིལ་
སོགས་བསྐོར་བའི་ནང་ཚུད་པར་བྱས་ནས་གནས་མདུན་བརྒྱུད་འཛུམ་ཁོག་ནས་རྔ་
མོང